wannaphong/clean_thaiwikipedia huggingface dataset:
# สงคราม ความหวัง บัลลังก์ เกียรติยศ
สงคราม ความหวัง บัลลังก์ เกียรติยศ  เป็นภาพยนตร์ร่วมระหว่างประเทศฝรั่งเศส เยอรมัน อังกฤษ และโปแลนด์  ผลงานการกำกับโดย โรมัน โปลันสกี้  นำแสดงโดย เอเดรียน โบรดี ออกฉายครั้งแรก ในวันที่ 24 พฤษภาคม ปี พ.ศ. 2545 ในงานเทศกาลภาพยนตร์ ณ เมืองคาน ประเทศฝรั่งเศส

 เนื้อเรื่อง 
เป็นภาพยนตร์เกี่ยวกับชีวประวัติของววาดึสวัฟ ชปิลมัน (Wladyslaw Szpilman) ศิลปินนักเปียโนชาวโปแลนด์เชื้อสายชาวยิว ในช่วงสงครามโลกครั้งที่ 2 เริ่มจากปี ค.ศ. 1939  ฝ่ายทหารนาซีบุกเข้ามายึ กรุงวอร์ซอ และเมื่อฝ่ายอังกฤษ และฝรั่งเศสประกาศสงครามกับเยอรมัน จึงเริ่มมีการทำเขตกักกันชาวยิว ต่อมาในเดือนสิงหาคม ค.ศ. 1942 ครอบครัวของสปิลมันน์ก็โดนกวาดต้อนขึ้นรถไฟไป ยกเว้นสปิลมันน์ ซึ่งได้รับการช่วยเหลือจากเพื่อนคนหนึ่งที่เป็นตำรวจยิว  ในช่วงก่อนที่ทหารนาซีเยอรมันจะถอนทัพไปจากโปแลนด์ จากการบุกของกองทัพรัสเซีย  สปิลมันน์ ได้รับการดูแลจากนายทหารเยอรมัน ชื่อ ร้อยเอกวิลม์ โฮเซนเฟลด์ (ซึ่งเสียชีวิตในค่ายเชลยสงครามโซเวียตปี ค.ศ. 1952)

 นักแสดง 
เอเดรียน โบรดี .....  ววาดึสวัฟ ชปิลมัน
โทมัส เคร็ทช์มัน .....  ร้อยเอกวิลม์ โฮเซนเฟลด์
 Frank Finlay .....  พ่อ
 Maureen Lipman .....  แม่
 Emilia Fox .....  Dorota 
 Ed Stoppard .....  Henryk 
 Julia Rayner .....  Regina 
 Jessica Kate Meyer .....  Halina 
 Michal Zebrowski .....  Jurek 
 Wanja Mues .....  SS Slapping Father 
 Richard Ridings .....  Mr. Lipa 
 Nomi Sharron .....  Feather Woman 
 Anthony Milner .....  Man Waiting to Cross 
 Lucy Skeaping .....  Street Musician 
 Roddy Skeaping .....  Street Musician

 รางวัล 
 Oscar Best : Actor : Adrien Brody
 Oscar Best : Director : Roman Polanski
 Oscar Best : Screenplay : Ronald Harwood

 แหล่งข้อมูลอื่น 
 Official website 
  Rottentomatoes
 
 SiaMzone
# ไทยลีก ฤดูกาล 2545/46
ไทยลีก ฤดูกาล 2545/46 หรือ จีเอสเอ็มไทยลีก ฤดูกาล 2545/46 ตามชื่อผู้สนับสนุนคือ จีเอสเอ็ม เป็นการแข่งขัน ไทยพรีเมียร์ลีก ประกอบด้วย 10 สโมสร โดยสองทีมอันดับสุดท้ายจะตกชั้นไปเล่นใน ไทยลีกดิวิชัน 1 โดยอัตโนมัติ และ อันดับที่ 8 จะต้องไปเพลย์ออฟเลื่อนชั้น/ตกชั้นกับ สโมสรที่จบอันดับที่ 3 ใน ไทยลีกดิวิชัน 1 https://web.archive.org/web/20080921231710/http://www.fat.or.th/web/tpl2001.php การแข่งขันไทยแลนด์ พรีเมียร์ลีก ปี 2001/02 - เว็บไซต์เก่าสมาคมฟุตบอลฯ

 การเปลื่ยนแปลงภายในสโมสร 

 สโมสรองค์การโทรศัพท์แห่งประเทศไทย ได้เปลี่ยนชี่อเป็น สโมสร บมจ.ทศท คอร์ปอเรชั่น ตาม การแปรรูปรัฐวิสาหกิจ ขององค์กรhttp://law.longdo.com/law/331/sub19165  พระราชกฤษฎีกากำหนดเงื่อนเวลายกเลิกกฎหมายว่าด้วยองค์การโทรศัพท์แห่งประเทศไทย พ.ศ. 2545 - law.longdo

 ตารางคะแนนเมื่อสิ้นสุดฤดูกาล 

 อันดับ ทีม  แข่ง  ชนะ  เสมอ  แพ้  ประตูได้  ประตูเสีย  +/-  แต้ม  1 30px ธนาคารกรุงไทย (C, Q)  18  10  6  2  29  15  +14  36 2 30px บีอีซี เทโรศาสน (Q)  18  10  5  3  31  11  +20  35 3 30px การท่าเรือฯ   18  10  3  5  25  19  +6  33 4 30px ธนาคารกรุงเทพ  18  6  10  2  31  26  +5  28 5 30px ทหารอากาศ  18  7  2  9  26  29  -3  23 6 30px โอสถสภา  18  5  8  5  19  17  +2  23 7 30px สินธนา  18  4  10  4  21  23  -2  22 8 30px พนักงานยาสูบ   18  5  6  7  22  25  -3  21  9 30px องค์การโทรศัพท์แห่งประเทศไทย (R)  18  2  5  11  18  29  -11  11 10 30px กรุงเทพคริสเตียนวิทยาลัย (R)  18  2  3  13  16  44  -28  9

 ชนะเลิศและผ่านเข้ารอบไปเล่น เอเอฟซี แชมเปียนส์ ลีก ผ่านเข้ารอบไปเล่น เอเอฟซี แชมเปียนส์ ลีก เพลย์ออฟ เลื่อนชั้น/ตกชั้น ตกชั้นโดยอัตโนมัติ

 รอบเพลย์ออฟ เลื่อนชั้น/ตกชั้น 
สโมสรที่จบอันดับที่ 8 ต้องเล่น เพลย์ออฟ เลื่อนชั้น/ตกชั้น กับสโมสรอันดับที่ 3 ของ ดิวิชั่น 1 2545/46 โดยผลการแข่งขันรวมสองนัด สโมสรพนักงานยาสูบ ชนะ 1 - 0 ได้ลงเล่นใน ไทยลีก ฤดูกาลถัดไป

เลกแรก

เลกสอง

 ภาพรวมการแข่งกันระหว่างฤดูกาล 
 ควีนสคัพ 

 สโมสรฟุตบอลโอสถสภา ชนะเลิศการแข่งขัน ฟุตบอลชิงถ้วยพระราชทาน ควีนสคัพ ครั้งที่ 30 โดยการเอาชนะ สโมสร บมจ.ทศท คอร์ปอเรชั่น ไป 1-0 ในนัดชิงชนะเลิศ

 

 อันดับผู้ทำประตูสูงสุด 

12 ประตูhttps://web.archive.org/web/20030618125043/http://www.scoretoday.com/league/Tha_Shot.html อันดับดาวซัลโว ฟุตบอลไทยลีก ครั้งที่ 7 ถึงวันที่ 17 เดือน พ.ค. 46 - scoretoday.com

ศรายุทธ ชัยคำดี - (การท่าเรือฯ)

11 ประตู

วรวุฒิ ศรีมะฆะ - (บีอีซี เทโรศาสน)

10 ประตู

ส่งเสริม มาเพิ่ม - (ทหารอากาศ)

9 ประตู

สนอง ชัยประโคม - (ธนาคารกรุงเทพ)

8 ประตู

อนุชา ช่วยศรี - (ทหารอากาศ)

7 ประตู

มานิตย์ น้อยเวช - (ธนาคารกรุงเทพ)
ปิยะวัฒน์ ทองแม้น - (ธนาคารกรุงไทย)
กิตติศักดิ์ ใจหาญ - (โอสถสภา)
วิมล จันทร์คำ - (โอสถสภา)
วสันต์ นาทะสัน - (พนักงานยาสูบ)

6 ประตู

จตุพงษ์ ทองสุข - (บีอีซี เทโรศาสน)
พิภพ อ่อนโม้ - (บีอีซี เทโรศาสน)
วิชาญ สากิยะ - (ธนาคารกรุงไทย)
เศกสรรค์ ปิตุรัตน์ - (สินธนา)
กิตติพงษ์ มูลพงศ์ - (องค์การโทรศัพท์ฯ)

5 ประตู

ณรงค์ศักดิ์ ปั้นแตง - (ทหารอากาศ)
สันติ ไชยเผือก - (สินธนา)
ยุทธนา ไชยแก้ว - (ธนาคารกรุงไทย)

 รางวัลประจำฤดูกาล  
 ผู้ฝึกสอนยอดเยี่ยมประจำปี 
 ณรงค์ สุวรรณโชติ - ธนาคารกรุงไทย

 ผู้เล่นยอดเยี่ยมประจำปี 
 คัมภีร์ ปิ่นฑะกูล - ธนาคารกรุงเทพ
# ไทยลีก ฤดูกาล 2544/45
ไทยลีก ฤดูกาล 2544/45 หรือ จีเอสเอ็มไทยลีก ฤดูกาล 2544/45 ตามชื่อผู้สนับสนุนคือ จีเอสเอ็ม เป็นการแข่งขัน ไทยพรีเมียร์ลีก ประกอบด้วย 12 สโมสร โดยสามทีมอันดับสุดท้ายจะตกชั้นไปเล่นใน ไทยลีกดิวิชัน 1 โดยอัตโนมัติ เนื่องจากฝ่ายจัดการแข่งขัน ได้กำหนดให้มีแค่ 10 สโมสรเข้าร่วมการแข่งขัน ในฤดูกาลถัดไปhttps://web.archive.org/web/20080921231710/http://www.fat.or.th/web/tpl2001.php การแข่งขันไทยแลนด์ พรีเมียร์ลีก ปี 2001/02 - เว็บไซต์เก่าสมาคมฟุตบอลฯ โดยในฤดูกาลนี้ ได้มีการเปลื่ยนผู้สนับสนุนการแข่งขันจาก คาลเท็กซ์ เป็น จีเอสเอ็ม

 สโมสรที่เข้าร่วมการแข่งขัน 
สโมสรผู้ผลิตชุดผู้สนับสนุนบนชุดหัวหน้าผู้ฝึกสอนหมายเหตุการท่าเรือฯแกรนด์ สปอร์ตเครื่องดื่มโค้กดาวยศ ดาราตำรวจแกรนด์ สปอร์ตไม่มีธัชชัย ปิตะนีละบุตรทหารอากาศเอฟบีทีเบียร์สิงห์ปิยะพงษ์ ผิวอ่อนธนาคารกรุงเทพแกรนด์ สปอร์ตวีซาการ์ดวิสูตร วิชายาธนาคารกรุงไทยอัมโบรไม่มีสมชาติ ยิ้มศิริบีอีซี เทโรศาสนอาดิดาสไทยทีวีสีช่อง 3พิชัย ปิตุวงศ์พนักงานยาสูบโครนอสคาร์ลสเบิร์กอนันต์ อมรเกียรติมหาวิทยาลัยรัตนบัณฑิต-กรุงเทพฯแกรนด์ สปอร์ตมหาวิทยาลัยรัตนบัณฑิตโสภิต ภาโนมัยเปลื่ยนชื่อจาก กรุงเทพมหานคร เนื่องจาก มหาวิทยาลัยรัตนบัณฑิต ได้เข้ามาบริหารทีมสัมภาษณ์ นายคมกฤช นภาลัย: วันเสาร์ที่ 8 เมษายน พ.ศ. 2560ราชนาวีแกรนด์ สปอร์ตไม่มีสุรศักดิ์ ตังสุรัตน์บุญธรรม พันธ์นุชสินธนารีบอคไม่มีสมบัติ ลีกำเนิดไทยองค์การโทรศัพท์ฯล๊อตโต้ดีแทคพงษ์พันธ์ วงษ์สุวรรณโอสถสภาแกรนด์ สปอร์ตเครื่องดื่มเอ็มสปอร์ตชัชชัย พหลแพทย์

 ตารางคะแนนเมื่อสิ้นสุดฤดูกาล 

 อันดับ ทีม  แข่ง  ชนะ  เสมอ  แพ้  ประตูได้ ประตูเสีย +/-  แต้ม  1  บีอีซี เทโรศาสน (C, Q)  22  15  5  2  41  11  +30  50 2  โอสถสภา (Q)  22  13  5  4  34  21  +13  44 3  ธนาคารกรุงเทพ  22  9  8  5  21  17  +4  35 4  ทหารอากาศ  22  8  8  6  23  21  +2  32 5  สินธนา  22  6  12  4  25  21  +4  30 6  การท่าเรือฯ  22  6  10  6  26  23  +3  28 7  ธนาคารกรุงไทย  22  7  7  8  23  23  0  28 8  พนักงานยาสูบ  22  8  2  12  24  35  +11  26 9  องค์การโทรศัพท์ฯ  22  6  6  10  18  24  -6  24 10  ราชนาวี  (R)   22  6  3  13  14  31  -17  21 11  ตำรวจ (R)  22  4  7  11  16  24  -8  19 12  มหาวิทยาลัยรัตนบัณฑิต-กรุงเทพฯ (R)  22  3  9  10  10  24  -14  18

 ชนะเลิศและผ่านเข้ารอบไปเล่น เอเอฟซี แชมเปียนส์ ลีก ผ่านเข้ารอบไปเล่น เอเอฟซี แชมเปียนส์ ลีก ตกชั้นโดยอัตโนมัติ

 ภาพรวมในฤดูกาล 
 ควีนสคัพ 

 สโมสรฟุตบอลโอสถสภา ชนะเลิศการแข่งขัน ฟุตบอลชิงถ้วยพระราชทาน ควีนสคัพ ครั้งที่ 29 และเป็นครั้งแรกของสโมสรที่ได้รับตำแหน่งชนะเลิศรายการนี้

 

 อันดับผู้ทำประตูสูงสุด 

12 ประตูhttps://web.archive.org/web/20020407130556/http://scoretoday.com/league/Tha_Shot.html สรุปดาวซัลโวฟุตบอลจีเอสเอ็ม ไทยลีก ถึงวันอาทิตย์ที่ 20 มกราคม 2545 - scoretoday.com

วรวุฒิ ศรีมะฆะ - บีอีซี เทโรศาสน
ปิติพงษ์ กุลดิลก - การท่าเรือฯ

11 ประตู

กิตติศักดิ์ ใจหาญ - (โอสถสภา)

8 ประตู

วรวิทย์ ถาวรวัน - (ทหารอากาศ)

7 ประตู

วสันต์ นาทะสัน - (ธนาคารกรุงเทพ)
วิชาญ สากิยะ - (ธนาคารกรุงไทย)
ประเสริฐ อินนุ้ย - (ราชนาวี)
จักรพงษ์ โภชน์เกาะ - (สินธนา)

6 ประตู

พิชิตพงษ์ เฉยฉิว - (ธนาคารกรุงไทย)
ไพฑูรย์ เทียบมา - (โอสถสภา)

 รางวัลประจำฤดูกาล  
 ผู้ฝึกสอนยอดเยี่ยมประจำปี 
 อรรถพล ปุษปาคม - บีอีซี เทโรศาสน

 ผู้เล่นยอดเยี่ยมประจำปี 
 อภิชาติ ทวีเฉลิมดิษฐ์ - ธนาคารกรุงเทพ
# แมกนิจูด
แมกนิจูด (magnitude) เป็นมาตราวัดระดับ อาจหมายถึง

 แผ่นดินไหว
 มาตราริกเตอร์ (Richter magnitude scale) มาตราวัดระดับของพลังงานแผ่นดินไหว

ความสว่างของดาวฤกษ์แบบลอการิทึม ซึ่งวัดได้สองวิธี
 ความส่องสว่างปรากฏ (Apparent Magnitude)
 ความส่องสว่างสัมบูรณ์ (Absolute Magnitude)

 คณิตศาสตร์
 ขนาด (คณิตศาสตร์)
# ดาราจักรชนิดดาวกระจาย
thumb|250px|ปฏิกิริยาดาวกระจายที่เกิดขึ้นย่านใจกลางของดาราจักรแคระ NGC 1569 ภาพถ่ายจากกล้องโทรทรรศน์อวกาศฮับเบิล

ดาราจักรชนิดดาวกระจาย  คือดาราจักรที่อยู่ในกระบวนการก่อเกิดดาวฤกษ์ใหม่ในอัตราสูงเป็นพิเศษ เมื่อเปรียบเทียบกับอัตราการก่อเกิดดาวฤกษ์ใหม่ที่พบในดาราจักรทั่วไป บ่อยครั้งที่มักตรวจพบดาราจักรที่ก่อเกิดดาวฤกษ์ใหม่อย่างมหาศาลภายหลังการปะทะกันระหว่างดาราจักรสองแห่ง อัตราการเกิดดาวฤกษ์นี้มีมากขนาดที่ว่า หากคงอัตราเดิมต่อไป แก๊สที่มีอยู่ในดาราจักรจะถูกใช้หมดไปในเวลาอันสั้นกว่าอายุเฉลี่ยของดาราจักรอย่างมาก เหตุนี้การเกิดปฏิกิริยาดาวกระจายจำนวนมากจึงเป็นภาวะชั่วคราวเท่านั้น ดาราจักรชนิดดาวกระจายที่มีชื่อเสียงได้แก่ ดาราจักร M82 ดาราจักร NGC 4038/NGC 4039 (ดาราจักรแอนเทนนา) และดาราจักร IC 10 เป็นต้น
# พระภรตมุนี
พระภรตมุนี (อักษรเทวนาครี: भरत मुनि) เป็นมหาฤๅษี (มหรรษี) ที่กล่าวถึงว่าเป็นผู้แต่งตำรานาฏยศาสตร์  ผลงานนี้ครอบคลุมถึงละครและการแสดงแบบอินเดียโบราณ โดยเฉพาะละครอินเดียคลาสสิก ภรตมุนีถือเป็นบิดาแห่งรูปศิลปะอินเดีย มีบันทึกว่าตำรานี้เขียนขึ้นในช่วง 200 ปีก่อนคริสต์ศักราชถึง ค.ศ. 200 Lidova, N. (2014). Natyashastra. Oxford University Press.  Mehta, T. (1995). Sanskrit Play Production in Ancient India. Motilal Banarsidass. แต่การประมาณไกลสุดอยู่ที่ 500 ปีก่อนคริสต์ศักราชถึง ค.ศ. 500Dace, W. (1963). "The Concept of "Rasa" in Sanskrit Dramatic Theory". Educational Theatre Journal. 15 (3): 249.

ผู้แต่งตำราฟ้อนรำมีชีวิตในช่วงศตวรรษที่ 4 - ศตวรรษที่ 2 ก่อนคริสตกาล เป็นครูนาฏศิลปะผู้รวบรวมท่ารำ (กรณะ) ของพระศิวะ ทั้ง 108 ท่า พระภรตมุนีผู้รจนาคัมภีร์นาฏยศาสตร์ เป็นประโยชน์แก่การศึกษาการฟ้อนรำในอินเดียและประเทศต่าง ๆ ในภาคพื้นเอเชียอาคเนย์
# การแก้ปัญหายิวครั้งสุดท้าย
การแก้ปัญหาชาวยิวครั้งสุดท้าย หรือ มาตรการสุดท้าย  เป็นแผนนาซีสำหรับการฆ่าล้างเผ่าพันธุ์หรือการกำจัดชาวยิวในช่วงสงครามโลกครั้งที่สอง "มาตรการสุดท้ายของปัญหาชาวยิว" เป็นชื่อรหัสนามอย่างเป็นทางสำหรับการสังหารชาวยิวทั้งหมดในการบรรลุถึง ซึ่งไม่ได้จำกัดอยู่ที่ทวีปยุโรป นโยบายนี้เป็นการฆ่าล้างเผ่าพันธุ์โดยเจตนาและอย่างเป็นระบบ ได้มีการเริ่มต้นไปทั่วทั้งดินแดนยุโรปที่ถูกยึดครองโดยเยอรมันเป็นการกำหนดในขั้นตอนและข้อตกลงทางภูมิศาสตร์-การเมืองโดยผู้นำนาซีในเดือนมกราคม ค.ศ. 1942 ที่การประชุมที่วันเซที่ถูกจัดขึ้นใกล้กับกรุงเบอร์ลิน และถึงจุดสูงสุดของฮอโลคอสต์ ซึ่งได้แสดงให้เห็นถึงการสังหารชาวยิวเชื้อสายโปล 90% และสองในสามของประชากรชาวยิวในยุโรป

ลักษณะและระยะเวลาของการตัดสินใจที่นำไปสู่มาตรการสุดท้ายเป็นประเด็นที่ได้รับการศึกษาวิจัยและถกเถียงกันอย่างเข้มข้นของฮอโลคอสต์ โครงการที่ได้ถูกพัฒนาขึ้นในช่วง 25 เดือนแรกของสงครามที่นำไปสู่ความพยายาม "การสังหารครั้งสุดท้ายต่อชาวยิวในอำนาจของเยอรมัน". นักประวัติศาสตร์ส่วนใหญ่ได้เห็นด้วย นักเขียน Christopher Browning ว่ามาตรการสุดท้ายไม่สามารถนำมาประกอบกับการตัดสินใจครั้งเดียวที่ทำขึ้นในช่วงเวลาใดเวลาหนึ่ง "เป็นที่ยอมรับกันโดยทั่วไปว่ากระบวนการตัดสินใจเป็นเวลานานและเพิ่มขึ้น"p|Browning|2004|p=213}} ในปี ค.ศ. 1940 หลังฝรั่งเศสถูกยึดครอง อาด็อล์ฟ ไอช์มันได้คิดค้นแผนมาดากัสการ์เพื่อโยกย้ายประชากรชาวยิวในยุโรปไปยังอาณานิคมฝรั่งเศส แต่แผนดังกล่าวถูกละเลยด้วยเหตุผลทางด้านโลจิสติกส์ ส่วนใหญ่มาจากการปิดล้อมทางทะเล  นอกจากนี้ยังได้มีแผนเบื้องต้นเพื่อเนรเทศชาวยิวไปยังปาเลสไตน์และไซบีเรีย  ในปี ค.ศ. 1941 นักเขียน Raul Hilberg ในช่วงแรกของการสังหารหมู่ หน่วยสังหารเคลื่อนที่ได้เริ่มแสวงหาเหยื่อข้ามดินแดนตะวันออกที่ถูกยึดครอง ในขั้นตอนที่สอง ได้เริ่มต้นไปทั่วทั้งดินแดนยุโรปที่ถูกยึดครองโดยเยอรมัน เหยื่อชาวยิวที่ถูกรวบรวมจะถูกส่งโดยรถไฟมรณะเพื่อไปยังค่ายมรณะที่ถูกสร้างขึ้น เพื่อบรรลุวัตถุประสงค์อย่างเป็นระบบของมาตรการสุดท้าย
# เสียชีวิตในการปฏิบัติหน้าที่
thumb|สุสานหาดโอมาฮาในแคว้นนอร์มังดี ของฝรั่งเศส

เสียชีวิตในการปฏิบัติหน้าที่ (หรือ KIA หรือ K. I. A) เป็นการจัดระดับของความสูญเสียระหว่างการรบ หมายความว่า เป็นการตายที่เกิดขึ้นจากน้ำมือของฝ่ายศัตรู หรือโดย "การยิงพวกเดียวกัน (Friendly fire)" ระหว่างการรบ แต่การตายในการรบไม่จำเป็นต้องเกิดจากการเสียชีวิตด้วยอาวุธ เพียงแต่เป็นการกระทำของฝ่ายศัตรู การตายในการรบไม่รวมถึงสาเหตุอย่างเช่น อุบัติเหตุการขับรถ หรือการก่อการร้าย เป็นต้น การตายในการรบสามารถใช้ได้กับทั้งทหารบกในแนวหน้า ทหารเรือ ทหารอากาศ รวมไปถึงทหารกองหนุนด้วย

นอกจากนั้น การจัดระดับดังกล่าวยังหมายถึง เสียชีวิตจากอาการบาดเจ็บ  อันหมายถึงผู้ที่รอดชีวิตไปจนถึงสถานรักษาพยาบาล แต่ว่านักประวัติศาสตร์และนักการทหารใช้คำย่อแตกต่างกัน
# หน่วยอนุพัทธ์เอสไอ
หน่วยอนุพัทธ์เอสไอ  คือหน่วยที่เกิดจากการรวมกันของหน่วยฐานเอสไอโดยการคูณหรือหาร เพื่อใช้ในเรื่องการวัดและการแสดงปริมาณต่างๆ ซึ่งหน่วยอนุพันธ์สามารถมีได้มากมายไม่จำกัด เนื่องจากปริมาณต่างๆในโลกนี้ที่คนเราอยากรู้ก็ไม่สามารถจำกัดได้ เพียงแต่เลือกหน่วยพื้นฐานมาประกอบเข้าด้วยกันให้ถูกต้อง

 หน่วยประกอบของหน่วยเอสไอ 
ก่อนหน้าปีพ.ศ. 2538 ระบบหน่วยวัดระหว่างประเทศเคยจัดหน่วยเรเดียนและสเตอเรเดียน ไว้เป็นหน่วยประกอบของหน่วยเอสไอ  แต่ได้ถูกยกเลิกไปภายหลังและถูกรวมเข้ากับหน่วยอนุพัทธ์เป็นหน่วยที่ไม่มีไดเมนชัน ซึ่งเมื่อลดรูปอย่างต่ำดูแล้วพบว่าไม่มีหน่วยฐานมาเกี่ยวข้อง

 หน่วยอนุพันธ์ที่มีชื่อเฉพาะ 
หน่วยฐานสามารถรวมกันเป็นหน่วยอนุพัทธ์ได้เพื่อใช้วัดและการแสดงปริมาณอื่นๆ นอกเหนือจากปริมาณฐาน นอกจากหน่วยเรเดียนและสตีเรเดียนแล้ว ยังมีหน่วยอื่นๆ ที่มีชื่อหน่วยเฉพาะซึ่งส่วนมากเกิดจากนักวิทยาศาสตร์ที่ค้นพบ
หน่วยอนุพัทธ์เอสไอที่มีชื่อเฉพาะ ชื่อหน่วยสัญลักษณ์ปริมาณการแสดงออกในรูปหน่วยฐานเฮิรตซ์Hzความถี่s−1 เรเดียน rad มุม m·m<sup>−1 (ไม่มีไดเมนชัน) สเตอเรเดียน sr มุมตัน m2·m<sup>−2 (ไม่มีไดเมนชัน)นิวตันNแรงkg m s −2จูลJพลังงาน N m = kg m2 s−2วัตต์Wกำลัง J/s = kg m2 s−3ปาสคาลPaความดัน N/m2 = kg m −1 s−2ลูเมนlmฟลักซ์ส่องสว่าง cd sr = cdลักซ์lxความสว่างcd sr m−2คูลอมบ์Cประจุไฟฟ้าA sโวลต์Vความต่างศักย์ J/C = kg m2 A−1 s−3โอห์มΩความต้านทานไฟฟ้า V/A = kg m2 A−2 s−3ฟารัดFความจุไฟฟ้า Ω−1 s = A2 s4 kg−1 m−2 เวเบอร์Wbฟลักซ์แม่เหล็กkg m2 s−2 A−1เทสลาTความหนาแน่นฟลักซ์แม่เหล็ก Wb/m2 = kg s−2 A−1เฮนรีHความเหนี่ยวนำไฟฟ้า Ω s = kg m2 A−2 s−2ซีเมนส์Sความนำ Ω−1 = kg−1 m−2 A2 s3เบ็กแรลBqกันมันตภาพรังสีs−1เกรย์ Gyขนาดกำหนดของการดูดกลืนรังสี J/kg = m2 s−2ซีเวิร์ตSvขนาดกำหนดของกัมมันตภาพรังสี J/kg = m2 s−2องศาเซลเซียส°CอุณหภูมิอุณหพลวัตK − 273.15 คาทัล kat อำนาจการเร่งปฏิกิริยา mol/s = s−1·mol

สำหรับหน่วยอื่นๆ เช่นลิตร ไม่ใช่หน่วยเอสไอโดยตรง แต่เป็นหน่วยที่ยอมรับให้ใช้กับระบบเอสไอ
# รามอน ซาลัสซาร์
รามอน ซาลัสซาร์ (Ramon Salazar) เป็นหัวหน้าตัวหนึ่งในเกมเรซิเดนต์อีวิล 4 เป็นเจ้าของปราสาทใหญ่ทางตะวันตกของหมู้บ้านที่ ลีออน กับ แอชลี่ย์ ต้องเข้าไปเพราะไม่สามารถสู้กับศัตตรูจำนวนมากได้ ถ้าได้เจอตัวจริงของ ซาลัสซาร์ ละก็ต้องคิดประหลาดใจแน่นอนเพราะว่าความสูง หน้าตา ไม่สัมพันธิ์กับอายุของซาลัสซาร์ ซาลัสซาร์มีองครักษ์ 2 คน หนึ่งในนั้นคือ เวอร์ดูโก้ (Verdugo) ส่วนอีกคนไม่ทราบชื่อ ซาลัสซาร์มีร่างจริงรูปร่างคล้าย มังกร ที่ได้สู้กับมันในด่าน 4-4 ซาลัสซาร์มีสัยเจ้าเล่ห์มาก
# ซิดนีย์ พอลแลค
ซิดนีย์ พอลแลค (; 1 กรกฎาคม พ.ศ. 2477 - 26 พฤษภาคม พ.ศ. 2551)  เป็นผู้กำกับภาพยนตร์ ผู้อำนวยการสร้างภาพยนตร์ และนักแสดงชาวอเมริกัน  มีผลงานกำกับภาพยนตร์มากกว่า 21 เรื่อง และผลงานแสดงภาพยนตร์มากกว่า 30 เรื่อง  มีชื่อเสียงเป็นที่รู้จักจากผลงานกำกับภาพยนตร์ Out of Africa (1985), Tootsie (1982), Three Days of the Condor (1975), The Yakuza (1975), The Way We Were และ Jeremiah Johnson (1972)  และผลงานกำกับในยุคหลัง เช่น The Interpreter (2005), Sabrina (1995), The Firm (1993) และ Havana (1990) 

ซิดนีย์ พอลแลค เสียชีวิตอย่างสงบท่ามกลางครอบครัว เมื่อวันที่ 26 พฤษภาคม พ.ศ. 2551 ด้วยโรคมะเร็ง ที่บ้านในรัฐแคลิฟอร์เนีย สหรัฐอเมริกา  เขาตรวจพบว่าป่วยเป็นมะเร็ง 9 เดือนก่อนจะเสียชีวิต

 แหล่งข้อมูลอื่น 
 
 Sydney Pollack Detailed Biography 
 Oscar Winner Sydney Pollack Dies
# อินเทอร์เน็ตบรอดเวย์ดาตาเบส
Internet Broadway Database (IBDB) เป็นฐานข้อมูลออนไลน์รวบรวมเกี่ยวกับเรื่องราวของ นักแสดง ผู้กำกับ และบุคคลที่เกี่ยวข้องในวงการละครบรอดเวย์  ตั้งแต่ปี พ.ศ. 2543 ดำเนินการโดย The Broadway League ซึ่งเป็นสมาคมผู้ประกอบการละครบรอดเวย์ในทวีปอเมริกาเหนือ
# ฐานข้อมูลภาพยนตร์ไทย
ฐานข้อมูลภาพยนตร์ไทย  เป็นฐานข้อมูลออนไลน์รวบรวมเกี่ยวกับเรื่องราวของ นักแสดง ผู้กำกับ และบุคคลที่เกี่ยวข้องในวงการภาพยนตร์ไทย เป็นส่วนหนึ่งของมูลนิธิหนังไทย และเว็บไซต์ thaifilm.com

เว็บไซต์ฐานข้อมูลภาพยนตร์ไทย เริ่มเปิดใช้งานตั้งแต่ปี พ.ศ. 2548 และเข้าใช้งานไม่ได้ตั้งแต่ประมาณกลางปี พ.ศ. 2549  และกลับมาใช้งานได้อีกครั้งตั้งแต่เดือนพฤษภาคม พ.ศ. 2551 และปัจจุบันไม่สามารถเข้าถึงได้อีกครั้ง
# เรื่องของจัน ดารา
เรื่องของจัน ดารา เป็นนวนิยายเชิงสังวาส บทประพันธ์ของ อุษณา เพลิงธรรม (ประมูล อุณหธูป) ตีพิมพ์เป็นตอนๆ ลงในนิตยสารสยามรัฐสัปดาหวิจารณ์ ตั้งแต่ พ.ศ. 2507 ถึง พ.ศ. 2509  ตีพิมพ์ฉบับรวมเล่มครั้งแรกเมื่อ พ.ศ. 2509 โดยสำนักพิมพ์ประพันธ์สาส์น 

 เนื้อเรื่อง 
เรื่องของจัน ดารา มีเนื้อหาแนวนาฏกรรมเชิงกามวิสัย เป็นบันทึกชีวิตของจัน ดารา ซึ่งจันเขียนขึ้นเองตามคำแนะนำของแพทย์ผู้รักษาอาการเสื่อมสมรรถภาพทางเพศก่อนวัยอันควรของเขา ผ่านมุมมองของเขาที่เห็นว่าคนรอบข้างล้วนมีพฤติกรรมและจิตใจจ่อมจมอยู่ในกาม ทั้งที่ตัวเขาเองก็เป็นเช่นกัน เนื้อเรื่องยังแสดงถึงอคติหลายรูปแบบ ทั้งที่เป็นความรักฉันญาติมิตร ความรักใคร่ฉันชู้สาว ความเกลียดและกลัว ซึ่งอุษณา เพลิงธรรม เขียนไว้ในคำนำว่า "ขอบอกกล่าวไว้เสียด้วยว่า เป็นเรื่องอ่านเล่นซึ่งไม่ใช่ของสำหรับเด็ก และเป็นของแสลงอย่างยิ่งสำหรับบุคคลประเภทมือถือสากปากถือศีล"

 การดัดแปลงเป็นภาพยนตร์ 
เรื่องของจัน ดารา ได้รับการนำมาสร้างเป็นภาพยนตร์ 4 ครั้ง มีรายละเอียดดังนี้

 ฉบับ พ.ศ. 2520 ในชื่อ จัน ดารา กำกับโดย รัตน์ เศรษฐภักดี เขียนบทโดย ส. อาสนจินดา กำกับภาพโดย อดุลย์ เศรษฐภักดี อำนวยการสร้างโดย กิติมา เศรษฐภักดี สร้างโดย เทพกรภาพยนตร์ นำแสดงโดย สมบูรณ์ สุขีนัย (จัน), อรัญญา นามวงศ์ (บุญเลื่อง), ศิริขวัญ นันทศิริ (แก้ว), ประจวบ ฤกษ์ยามดี  (บุญชัย), ภิญโญ ปานนุ้ย (เคน), แสงแข บุญเรือง, จันทร์แรม ปวงจักรทา และ วิทยา สุขดำรงค์ เข้าฉายวันแรก 11 มีนาคม พ.ศ. 2520 โครงการขึ้นบัญชีหนังไทยสูญพันธุ์ เรื่อง จันดารา (2520 อรัญญา-สมบูรณ์)http://www.thaifilmdb.com/th/tt03225

 ฉบับ พ.ศ. 2544 ในชื่อ จัน ดารา กำกับและเขียนบทโดย นนทรีย์ นิมิบุตร สร้างโดย ไท เอ็นเตอร์เทนเมนต์ นำแสดงโดย สันติสุข พรหมศิริ (คุณหลวง), คริสตี้ ชุง (บุญเลื่อง), เอกรัตน์ สารสุข (จัน), ครรชิต ถ้ำทอง (เคน) และ ภัทรวรินทร์ ทิมกุล (แก้ว) เข้าฉายวันแรก 28 กันยายน พ.ศ. 2544 http://www.thaifilmdb.com/th/tt00082จัน ดารา (2544)

 ฉบับ พ.ศ. 2555 - 2556 กำกับและเขียนบทโดย หม่อมหลวงพันธุ์เทวนพ เทวกุล สร้างโดย สหมงคลฟิล์ม อินเตอร์เนชั่นแนล นำแสดงโดย มาริโอ้ เมาเร่อ (จัน ดารา), รฐา โพธิ์งาม (บุญเลื่อง), ศักราช ฤกษ์ธำรงค์ (หลวงวิสนันท์เดชา), โช นิชิโนะ (แก้ว), ชัยพล พูพาร์ต (เคน) เป็นภาพยนตร์ทวิภาค ได้แก่ จัน ดารา ปฐมบท (2555) และ จัน ดารา ปัจฉิมบท (2556) จัน ดารา ปฐมบท ทางเว็บไซต์ สหมงคลฟิล์ม อินเตอร์เนชั่นแนล

 ฉบับ พ.ศ. 2568 ในชื่อ บุญเลื่อง - Lady Bee กำกับโดย ฐานิกา เจนเจษฎา เขียนบทโดย ฤทัยวรรณ วงศ์สิรสวัสดิ์ อำนวยการสร้างโดย พันธุ์ธัมม์ ทองสังข์ นำแสดงโดย อิงฟ้า วราหะ (บุญเลื่อง) ปัจจุบันภาพยนตร์กำลังอยู่ในขั้นตอนการเตรียมงานสร้าง อิงฟ้า วราหะ เตรียมสวมบท ‘คุณบุญเลื่อง’ ใน ‘บุญเลื่อง (Lady Bee)’ การตีความฉบับใหม่ของ ‘จัน ดารา’แซบได้โดยไม่ต้องแก้ผ้า! “ณวัฒน์” จับ “อิงฟ้า” รับบท “คุณบุญเลื่อง จันดารา” ขายงานอินเตอร์ เตรียมเดินพรมแดงคานส์

 ภาพยนตร์ จัน บุญเลื่อง คุณหลวง แก้ว  เคน พ.ศ. 2520 สมบูรณ์ สุขีนัย อรัญญา นามวงศ์ ประจวบ ฤกษ์ยามดี ศิริขวัญ นันทศิริ ภิญโญ ปานนุ้ย พ.ศ. 2544 เอกรัตน์ สารสุข คริสตี้ ชุง สันติสุข พรหมศิริ ภัทรวรินทร์ ทิมกุล ครรชิต ถ้ำทอง พ.ศ. 2555-56 มาริโอ้ เมาเร่อ รฐา โพธิ์งาม ศักราช ฤกษ์ธำรงค์ โช นิชิโนะ ชัยพล พูพาร์ต
# พรหมพร ยูวะเวส
พรหมพร ยูวะเวส เกิดเมื่อวันที่ 5 กรกฎาคม  พ.ศ. 2514 เป็นผู้ประกาศข่าว, นางแบบ และพิธีกรรายการโทรทัศน์ชาวไทย

 ผลงาน 
 ละคร 
 [2019] ใบไม้ที่ปลิดปลิว รับบท คุณหญิงอิงอร

 ภาพยนตร์ 
 [2002] ตะลุมพุก มหาวาตภัยล้างแผ่นดิน รับบท กุลสตรี  

 พิธีกร 
 พิธีกรรายการ สังคมบันเทิง (ช่อง 3) ออกอากาศทุกวันหลังละครหลังข่าว 22.20-22.30 น. (ภายหลังถูกยุติการออกอากาศไปเนื่องจากโดนกระแสวิพากษ์วิจารณ์อย่างหนักถึงความไม่เหมาะสมของรูปแบบการนำเสนอ)
 พิธีกรรายการ รัดชัดนิวส์ (ช่อง 3) คู่กับ วิลลี่ แมคอินทอช)
 พิธีกรรายการ ปาท่องโก๋ โซไซตี้ (ไอทีวี) คู่กับ สุทธิพงศ์ ทัดพิทักษ์กุล
 พิธีกรรายการ ต้มยำบันเทิง (ไอทีวี/ทีไอทีวี และ ททบ.5)
 พิธีกรรายการ ฮีโร่ เกม (ยุคหลังใช้ชื่อว่า แฮปปี้ แฟมิลี่ เกม) (ช่อง 9 อ.ส.ม.ท./โมเดิร์นไนน์ทีวี)
 พิธีกรรายการ ผู้หญิงถึงผู้หญิง (ช่อง 3)
 อดีตผู้ประกาศข่าวรายการ ช่วงระเบียงข่าว (ช่อง 3) คู่กับ สุทธิพงศ์ ทัดพิทักษ์กุล
 อดีตผู้ประกาศข่าวสั้นช่วง มองโลก (Watch the World) 14.30 น. และข่าวเด่นประจำวัน 17.30 น. ร่วมกับ ปุณยวีร์ สุขกุลวรเศรษฐ์ ปราย ธนาอัมพุช นิธินาฎ ราชนิยม ไทยทีวีสีช่อง 3 
 พิธีกรรายการ ชีพจรข่าว 3 ช่วง เมืองไทยวันนี้ 19.45 น.
 พิธีกรรายการ Next station..พรหมพร (ททบ.5)
 พิธีกรรายการ สนามเป้าข่าวเที่ยง (ททบ.5)
 พิธีกรรายการ บันเทิง108 (ช่อง 8)
 พิธีกรรายการ ถามสุดซอย (เนชั่นทีวี)
 พิธีกรรายการ เอิ๊กโชว์ (Eak Show) (ช่อง 8)
 พิธีกรรายการ แซ่บ 108 (ช่อง 8)
 พิธีกรรายการ ต้มยำอมรินทร์ (อมรินทร์ทีวี)
 พิธีกรรายการ เรื่องร้อนรายวัน (เจเคเอ็น 18)

 แหล่งข้อมูลอื่น 
 หนังดี
 ซุบซิบ
 ไทยฟิล์ม
# โรงพยาบาลรามาธิบดี
โรงพยาบาลรามาธิบดี เป็นหน่วยงานหนึ่งในระดับภาควิชาของคณะแพทยศาสตร์โรงพยาบาลรามาธิบดี มหาวิทยาลัยมหิดล สังกัดกระทรวงการอุดมศึกษา วิทยาศาสตร์ วิจัยและนวัตกรรม และเป็นสถานพยาบาลแห่งหนึ่งของรัฐ ตั้งอยู่เลขที่ 270 ถนนพระราม 6 แขวงทุ่งพญาไท เขตราชเทวี กรุงเทพมหานคร 10400 มีเนื้อที่ทั้งหมด 38 ไร่ มีอาคารรวม 20 อาคาร เริ่มเปิดดำเนินการรักษาคนไข้เมื่อวันที่ 3 พฤษภาคม พ.ศ. 2512

หน้าที่หลักของโรงพยาบาล คือ การปฏิบัติงานสนับสนุนการรักษาพยาบาล การเรียนการสอน การวิจัย และทำนุบำรุงศิลปวัฒนธรรม โดยมีหน่วยงานรับผิดชอบดำเนินการ มีบุคลากรทั้งสิ้นประมาณ 1,367 คน คณะผู้บริหารประกอบด้วย ผู้อำนวยการโรงพยาบาลและรองผู้อำนวยการ แต่งตั้งโดยสภามหาวิทยาลัยมหิดลและคำสั่งมหาวิทยาลัยมหิดล ตามการเสนอแนะของคณบดีคณะแพทยศาสตร์โรงพยาบาลรามาธิบดีผู้บังคับบัญชา ซึ่งกำหนดนโยบายและควบคุมการปฏิบัติงานให้เป็นไปตามนโยบายของคณะแพทยศาสตร์ โรงพยาบาลรามาธิบดี

หน่วยงานภายใน
โรงพยาบาลรามาธิบดี ประกอบด้วย 9 งาน 2 ฝ่าย คือ
 งานสำนักงานผู้อำนวยการโรงพยาบาล
 งานอาคารสถานที่และยานพาหนะ
 งานสังคมสงเคราะห์
 งานวิศวกรรมบริการ
 งานเวชภัณฑ์ปลอดเชื้อ
 งานบริการผ้า
 งานรักษาความปลอดภัย
 ฝ่ายเภสัชกรรม
 ฝ่ายโภชนาการ
# มีลารอดีนอ
เพลงชาติบัลแกเรียในปัจจุบันมีชื่อว่า เพลง "มีลารอดีนอ" (,) ประพันธ์เนื้อร้องและทำนองโดยสแวตัน ราดอสลาวอฟ (Tsvetan Radoslavov) ขณะที่เขาเดินทางไปร่วมรบในสงครามเซิร์บ-บัลแกเรียใน ค.ศ. 1885 และนำไปใช้ใน ค.ศ. 1964 เนื้อร้องนั้นมีการเปลี่ยนแปลงหลายครั้ง ครั้งหลังสุดคือเมื่อ ค.ศ. 1990 ต่อมาในวันที่ 12 กรกฎาคม ค.ศ. 1991 มีการย่อเพลงชาติเหลือเพียงบทแรกกับช่วงประสานเสียงNational Assembly of the Republic of Bulgaria Official website

ในช่วง ค.ศ. 1886 ถึง 1947 เพลงชาติบัลแกเรียคือ"ชูมีมาริตซา"; ใน ค.ศ. 1951 ถึง 1964 คือ"บัลการิโย มิลา" ในช่วงสั้น ๆ ระหว่างสองเพลงนี้ คือเพลงมาร์ช "แรปูบลีกอนาชา ซดราแวย์!"

 ประวัติ 

 ประพันธ์ 
เพลงชาตินี้ประพันธ์ขึ้นโดยสแวตัน ราดอสลาวอฟ นักประพันธ์ที่แต่งขึ้นหลังเข้าร่วมสงครามเซิร์บ-บัลแกเรียใน ค.ศ. 1885 เขาได้แรงบันดาลใจจากบทกวีของตนเองขณะมองเห็นเหล่านักเรียนชาวเซิร์บร้องเพลงปลุกใจของตนเองขณะเดินทางกลับบ้าน เพลงนี้ได้รับการตีพิมพ์ครั้งแรกในส่วนที่ 1 ของ "Music Textbook" โดย K. Mahan เมื่อ ค.ศ. 1895

 นำมาใช้เป็นเพลงชาติ 

 บทร้อง 
สมัยใหม่
เพลงชาติทางการในปัจจุบันมีเพียงบทแรกกับบทประสานเสียง ในช่วงสมัยคอมมิวนิสต์ มีการเพิ่ม 2 บท (II และ III) ไว้อ้างถึงมอสโก (ภายใต้คำสั่งโดยตรงของตอดอร์ จีฟกอฟ) และพรรคคอมมิวนิสต์บัลแกเรีย เช่นเดียวกันกับเหล่านักรบที่ล้มตายในการต่อสู้เพื่อชาติบัลแกเรียมานานนับปี หลังการเปลี่ยนแปลงใน ค.ศ. 1989 เนื้อร้องส่วนนี้ถูกนำออกไป และห้ามไม่ให้ร้องในส่วนนี้

อักษรซีริลลิกอักษรโรมันสัทอักษรสากล (IPA)คำแปลเทือกเขาบุราณอันงามสง่า,
ถัดมาคือสายน้ำดานูบส่องประกาย,
ตะวันฉายเหนือดินแดนทรากียา,
ฉายแสงเจิดจ้าเหนือเทือกเขาพิริน.

มาตุภูมิที่รัก,
แม่คือสวรรค์บนพิภพ,
ความงามและมนต์ขลังของแม่,
อ้า, มากมายมิรู้สิ้น.

นักรบล้มตายเกินนับได้,
เพื่อชาติอันเป็นที่รักของเรา,
แม่เอย, โปรดมอบพลังอันเข้มแข็ง
เพื่อให้เราได้ตามรอยเขาทั้งหลาย.*

มาเถิด พี่น้องบัลแกเรีย
อยู่ข้างเราทั้งยามศึกและยามสุข
อันยิ่งใหญ่นำทาง
สู่สังคมแห่งชัยของพวกเรา.*

*ในสมัยการปกครองระบอบคอมมิวนิสต์ ได้มีการเพิ่มบทร้องต่อท้ายบทร้องเดิมอีก 2 บท ซึ่งอ้างอิงถึงพรรคคอมมิวนิสต์บัลแกเรีย (ภายใต้ชี้นำโดยตรงของสหภาพโซเวียต) และเหล่านักรบที่ล้มตายในการต่อสู้เพื่อชาติบัลแกเรียมานานนับปี หลังการเปลี่ยนแปลงการปกครองในปี ค.ศ. 1989 บทร้องดังกล่าวจึงถูกยกออกไปจากเพลงชาติ

 เนื้อร้องเดิม 
อักษรซีริลลิกIvan Voynikov, 2005, History of the Bulgarian state symbols. Part three: The Bulgarian anthem, in Bulgarian: https://web.archive.org/web/20160304023550/http://protobulgarians.com/Kniga%20za%20gerbovete/III.Chast%20treta-himn.htm, Retrieved 2016-03-04.อักษรโรมันสัทอักษรสากล (IPA)

 ฉบับเพิ่มเติม 
บทร้องฉบับเพิ่มเติม ประพันธ์โดยโดบรี ฮรีสตรอฟ ตีพิมพ์ในวารสาร Rodina ตีพิมพ์โดย สมาคมวัฒนธรรมมิตรภาพบัลแกเรีย-โมฮัมมีเดียน ในเมืองสโมลยัน

 สื่อ